text: V I I I.
  Inter caeteros autem plurimum negotii Sabini praebuêre. Sed cum his, visceribus urbis inhaerentibus, pax facta, iis legibus, ut Sabinis ad Romanos transeuntibus, illorum Rex Titus Tatius simul cum Romulo imperium haberet. Quare Συνάρχων Romuli Plutarcho appellatur. Quo imperio licet per annos aliquot continuato, neque Imperium Romanun desiit esse Monarchicum, neque Respub. in Repub. fuit, quod in Reipub. administratione est monstrosum. Sed hic coepit illa vetus Tacito in vita Agricolae dicta & recepta pridem consuetudo populi Romani, ut inter instrumenta servitutis etiam Reges haberet; magnificis scilicet titulis delinitos.